**Suomalainen Yoogaia maailmalle joukkorahoituksen avulla**

**Viime vuonna komeasti startannut online-joogapalvelu Yoogaia aloittaa FundedByMe-joukkorahoituskampanjan. Kampanjalla Yoogaia hakee sekä rahoitusta että joukkovoimaa palvelun viemiseksi kansainvälisille markkinoille. Sijoittajaksi voi ryhtyä kuka vaan, sillä pienin sijoitus on 4 euroa. Joukkorahoitus on Yoogaian perustajan Mikko Petäjän mukaan ainutlaatuinen mahdollisuus päästä mukaan luomaan jotain ihan uutta ja jakamaan arjen hyvinvointia myös muille.**

Online-joogastudio Yoogaia tarjoaa vuorovaikutteisia live-jogatunteja, joille voi osallistua vaikka omassa olohuoneessa. Palvelun käyttö on helppoa, tarvitaan vain nettiyhteys ja tietokone. Viime vuonna startannut palvelu on kasvanut vauhdilla ja saanut loistavan vastaanoton käyttäjiltään. Tänä syksynä palvelu lanseerataan kansainvälisesti, ja siihen haetaan taloudellisia resursseja myös FundedByMen joukkorahoituksella.

Joukkorahoitus (crowdfunding) on uudenlainen tapa rahoittaa laajenevaa liiketoimintaa nostamalla pieniä summia suurelta joukolta ihmisiä internetin ja sosiaalisen median avulla. Nyt käynnistyvä joukkorahoituskampanja on yrityksen perustajan **Mikko Petäjän** mukaan poikkeuksellinen mahdollisuus päästä mukaan rakentamaan Yoogaiasta kansainvälistä palvelua.

“Yoogaian missiona on aina ollut tuoda arjen hyvinvointia kaikille. Meillä on alusta saakka ollut innokas ja osallistuva käyttäjäkunta, joiden kanssa olemme yhdessä kehittäneet palvelua. Nyt FundedByMe-joukkorahoituksen ansiosta voimme tarjota kaikille palvelustamme innostuneille mahdollisuuden tulla mukaan myös sijoittajana – omien taloudellisten mahdollisuuksien mukaan.”

Rahoittajaksi voi lähteä mukaan kahdella tavalla: ostamalla Yoogaian tunteja ennakkoon tai osakkeita. Tuntien minimihinta on 4 euroa, pääomasijoituksenkin vain 200 euroa.

Kampanjan tavoitteena on kerätä tunteja ennakkomyymällä 5 000 euroa ja osakepohjaisella rahoituksella 100 000 euroa. Petäjä uskoo, että tavoitteeseen päästään kuudessa viikossa. “Tämä on ainutlaatuinen tilaisuus olla mukana luomassa jotain ihan uutta ja jakamaan hyvinvointia myös muille.”

FundedByMen maajohtaja **Kristiina Pääkkönen** uskoo Yoogaian tuplakampanjan menestymiseen, sillä hän on nähnyt millainen tilaus live-joogatunteja netissä järjestävälle palvelulle on. “On tärkeää, että tästä palvelusta innoissaan olevat kuluttajat pääsevät sijoittamaan yritykseen.”

Aalto-yliopiston rahoituksen professori **Markku Kaustia** pitää joukkorahoitusta huikeana innovaationa, sillä ihmiset hakevat nyt syvempää merkitystä kuluttamiseen. “Joukkorahoitus on ainoa rahoitusmalli, jonka kautta pienelläkin summalla pääsee pääomasijoittajaksi - se myös mahdollistaa pienellekin sijoittajalle kaksoisroolin kuluttajana ja omistajana.”